Soledad O’Brien

María de la Soledad Teresa O'BrienSoledad O'Brien:Soledad O'Brien explores mixed-race heritage CNN, 13. mai 2010 (født 19. september 1966  på Long Island i staten New York i USA) er en amerikansk TV-journalist som jobber for CNN. Hun har siden januar 2012 vært programleder for morgenprogrammet Starting Point. Starting Point erstattet American Morning som hun var en av to programledere for i perioden 2003-2007. I mellomtiden jobbet hun hovedsakelig med programkonseptet In America hvor hun særlig lagde og presenterte dokumentarer knyttet til etniske minoriteter i USA.

 Bakgrunn 
Soledad O'Brien er datter av en australsk far av skotsk og irsk avstamning og ei svart kubansk mor. Begge to innvandret til USA hvor de møttes i Maryland. Fordi Maryland på det tidspunktet ikke anerkjente ekteskap mellom hvit og svart flyttet de til Washington for å gifte seg. Senere bosatte de seg på Long Island, New York hvor Soledad O'Brien vokste opp. Faren var professor i maskinteknikk, mens moren var språklærer. Paret fikk seks barn som alle senere avla eksamen ved Harvard University.

 Karriere 
Soledad O'Briens første jobb var som assistent regissør og nyhetsskriver for WBZ-TV i Boston. Senere jobbet hun som lokal reporter og kontorleder ved KRON i San Francisco. Begge disse TV-stasjonene var knyttet til NBC og fra 1991 til 1999 jobbet hun for NBC i New York som TV-regissør (field producer) for Nightly News og TODAY. Fra 1999 var hun programleder for Weekend Today samtidig som hun bidro med nyhetsreportasjer til andre program og dekket flere viktige nyhetshendelser.Soledad O'Brien, Biography Butler University (pdf),  

Hun begynte i CNN i 2003 og var programleder for American Morning fram til 2007.Soledad O'Brien CNN, Anchors & Reporters, hentet 21. august 2012

Etter 2007 lagde hun hovedsakelige programmer for serien In America som handler om etniske minoriteter, men hadde også andre reportasje- og programlederjobber. 

I 2010 utga hun selvbiografien The Next Big Story: My Journey Through the Land of Possibilities.Andrea Sachs: CNN Anchor Soledad O'Brien on Race Time.com, 10. november 2010

2. januar 2012 begynte hun som programleder for morgenprogrammet "Starting Point with Soledad O'Brien.Starting Point, blog  CNN blogs, hentet 22. august 2012 h 

 Utmerkelser 
National Association for the Advancement of Colored People tildelte i 2007 Soledad O'Brien organisasjonens President’s Award for hennes humanitære innsats og fremragende journalistiske innsats.

I 2008 mottok hun Goodermote Humanitarian Award fra Bloomberg School of Public Healthfor sine reportasjer fra orkanen Katrinas herjinger og tsunamien i Indiahavet i 2004. Samme år var hun første mottaker av Soledad O'Brien Freedom's Voice Award som ble opprettet i hennes navn av Morehouse School of Medicine.Soledad O’Brien Freedom’s Voice Award GalaCommunityVoices.org, hentet 22. august 2012

I 2009 mottok hun Medallion of Excellence for Leadership and Community Service Award fra Congressional Hispanic Caucus Institute.

The National Association of Black Journalists ga henne prisen Journalist of the Year i 2010. Samme år fikk reportasjeserien Latino in America Edward R Murrow lRTDNA/UNITY award.

I 2012 mottok reportasjeserien Black in America: The New Promise Land - Silicon Valley Edward R Murrow lRTDNA/UNITY award.2012 National RTDNA/UNITY Award Winners  Radio Television Digital News Association, hentet 21. august 2012 

Hun har også mottatt flere andre priser.

 Privat 
Soledad O'Brien er gift og har fire barn. Familien er bosatt på Manhattan.

 Bibliografi 
Soledad O'Brien og Rose Marie Arce (2010): The Next Big Story: My Journey Through the Land of Possibilities'', Celebra Hardcover, ISBN 9780451231376

 Referanser 

 Eksterne lenker 



  Soledad O'Brien CNN.

Kategori:TV-programledere fra USA
Kategori:Afroamerikanske forfattere
Kategori:Personer tilknyttet CNN
Kategori:Personer fra USA av irsk opphav
Kategori:Personer fra USA av cubansk opphav
Kategori:Personer fra Smithtown